1. ທີ່ຕັ້ງ ແລະ ພາລະບົດບາດຂອງກົມຈັດຕັ້ງ ແລະ ພະນັກງານ
ອີງຕາມດຳລັດ ຂອງທ່ານນາຍົກລັດຖະມົນຕີ ສະບັບເລກທີ່ 372/ນຍ, ລົງວັນທີ 21/10/2011 ວ່າດ້ວຍການຈັດຕັ້ງ ແລະ ເຄື່ອນໄຫວຂອງກະຊວງພະລັງງານ ແລະ ບໍ່ແຮ່, ກົມຈັດຕັ້ງ ແລະ ພະນັກງານ (ຂຽນຫຍໍ້ ຈພ) ແມ່ນກົມໜຶ່ງຢູ່ໃນລະບົບການຈັດຕັ້ງຂອງກະຊວງພະລັງງານ ແລະ ບໍ່ແຮ່ ມີພາລະບົດບາດຊ່ວຍຄະນະພັກກະຊວງ ແລະ ລັດຖະມົນຕີໃນການຄົ້ນຄວ້າຫັນເອົາແນວທາງ, ແຜນນະໂຍບາຍ, ທິດນຳ ແລະ ຫຼັກການຕ່າງຂອງພັກ, ລັດຖະບານກ່ຽວກັບວຽກງານຈັດຕັ້ງພັກ-ພະນັກງານ ແລະ ວຽກງານແນວຄິດທີ່ກຳນົດອອກໃນແຕ່ລະໄລຍະ ເພື່ອໃຫ້ສອດຄ່ອງກົບຈຸດພິເສດຂອງຂະແໜງການ.
2. ໜ້າທີ່ລວມຂອງກົມຈັດຕັ້ງ ແລະ ພະນັກງານ
- ສຶກສາ, ຄົ້ນຄວ້າຜັນຂະຫຍາຍແນວທາງ, ແຜນນະໂຍບາຍຂອງພັກ-ລັດຖະບານ, ແຜນການ, ແຜນງານຂອງກະຊວງ ໃຫ້ກາຍເປັນໂຄງການ ແລະ ແຜນວຽກລະອຽດຂອງກົມ;
- ຈັດຕັ້ງປະຕິບັດແນວທາງນະໂຍບາຍ, ມະຕິ, ຄຳສັ່ງ, ບົດແນະນຳ ແລະ ເອກະສານຕ່າງໆຂອງພັກ, ລັດຖະບານ ທີ່ກ່ຽວຂ້ອງກັບວຽກງານຈັດຕັ້ງພັກ-ພະນັກງານ ແລະ ວຽກງານແນວຄິດໃນຂອບເຂດຄວາມຮັບຜິດຊອບ;
- ຂຶ້ນແຜນກຳນົດພະນັກງານນຳພາ-ຄຸ້ມຄອງ ແລະ ຕີລາຄາຈັດປະເພດ ພະນັກງານ-ລັດຖະກອນ ຂອງຂະແໜງການພະລັງງານ ແລະ ບໍ່ແຮ່ ລວມທັງບັນດາລັດວິສາຫະກິດ;
- ປະສານສົມທົບກັບຫ້ອງການກະຊວງ, ບັນດາກົມ, ສະຖາບັນ ແລະ ພະແນກການສາຍຕັ້ງຂັ້ນທ້ອງຖິ່ນ ເພື່ອຄົ້ນຄວ້າການສອບເສັງຄັດເລືອກ, ການບັນຈຸລັດຖະກອນໃໝ່ໃສ່ຕຳແໜ່ງງານຕ່າງໆ ຂອງກະຊວງ ແລະ ພະແນກການສາຍຕັ້ງຂັ້ນທ້ອງຖິ່ນ;
- ຄົ້ນຄວ້າ ແລະ ນຳສະເໜີຄະນະພັກກະຊວງ ຫຼື/ແລະ ລັດຖະມົນຕີ ພິຈາລະນາການບັນຈຸ-ສັບຊ້ອນ, ແຕ່ງຕັ້ງ, ຍົກຍ້າຍ, ປົດຕຳແໜ່ງ, ໝູນວຽນຕຳແໜ່ງ, ບຳລຸງ, ກໍ່ສ້າງ, ຍ້ອງຍໍ, ອອກຮັບບໍາເນັດ-ບຳນານ, ປະຕິບັດວິໄນ ແລະ ປະຕິບັດນະໂຍບາຍຕ່າງໆ ຕໍ່ພະນັກງານ-ລັດຖະກອນຂອງ ກະຊວງຕາມລະບຽບການ;
- ເປັນເສນາທິການໃຫ້ແກ່ຄະນະພັກກະຊວງ ຫລື/ແລະ ລັດຖະມົນຕີ ໃນການໂຄສະນາສຶກສາອົບ ຮົມການເມືອງແນວຄິດ ພ້ອມທັງຕິດຕາມ, ຄຸ້ມຄອງສະມາຊິກພັກ-ພະນັກງານ ທີ່ຂຶ້ນກັບການຄຸ້ມຄອງຂອງອົງຄະນະພັກກະຊວງ;
- ຄຸ້ມຄອງຂໍ້ມູນສະຖິຕິ, ຊີວະປະຫວັດຂອງສະມາຊິກພັກ, ພະນັກງານ-ລັດຖະກອນ, ພະນັກງານບຳນານ ແລະ ອົງການຈັດຕັ້ງມະຫາຊົນ;
- ຄົ້ນຄວ້າ ແລະ ນຳສະເໜີຄະນະພັກກະຊວງ ຫຼື/ແລະ ລັດຖະມົນຕີ ເພື່ອພິຈາລະນາປັບປຸງພາລະບົດບາດ, ສິດ ແລະ ໜ້າທີ່ ແລະ ໂຄງປະກອບ ຂອງກົງຈັກການຈັດຕັ້ງຂອງຂະແໜງການພະລັງ ງານ ແລະ ບໍ່ແຮ່;
- ຊີ້ນຳ ແລະ ແນະນຳວຽກງານຈັດຕັ້ງພັກ-ພະນັກງານ ໃຫ້ແກ່ພະນັກງານທີ່ເຮັດວຽກງານຈັດຕັ້ງຢູ່ຫ້ອງການກະຊວງ, ບັນດາກົມ, ສະຖາບັນ, ພະແນກສາຍຕັ້ງຂັ້ນທ້ອງຖິ່ນ ແລະ ບັນດາລັດວິສາ ຫະກິດທີ່ຂຶ້ນກັບກະຊວງ;
- ລາຍງານສະພາບການເມືອງ-ແນວຄິດ ຂອງສະມາຊິກພັກ, ພະນັກງານ-ລັດຖະກອນ, ພະນັກງານ-ກຳມະກອນຂອງລັດວິສາຫະກິດ ແລະ ການຄຸ້ມຄອງປ້ອງກັນພັກ-ພະນັກງານ ໃຫ້ຄະນະພັກກະຊວງ ຫຼື/ແລະ ລັດຖະມົນຕີ ເປັນປົກກະຕິ;
- ຂຶ້ນແຜນ, ຄຸ້ມຄອງຊັບສົມບັດ ແລະ ນຳໃຊ້ງົບປະມານ, ວັດຖຸອຸປະກອນ ແລະ ພາຫະນະຕ່າງໆ ໃນການເຄື່ອນໄຫວວຽກງານຂອງກົມ ຕາມລະບຽບການ ແລະ ແຜນການ ຕາມການອະນຸມັດ;
- ສ້າງແຜນການ, ສະຫຼຸບລາຍງານການເຄື່ອນໄຫວວຽກງານຂອງກົມປະຈຳເດືອນ, 3 ເດືອນ, 6 ເດືອນ, 9 ເດືອນ ແລະ ປະຈຳປີ ເພື່ອລາຍງານລັດຖະມົນຕີ;
- ຕິດຕາມກວດກາການປະຕິບັດໜ້າທີ່ວຽກງານຂອງພະນັກງານ-ລັດຖະກອນ ທີ່ຢູ່ໃນຄວາມຮັບຜິດ ຊອບຂອງກະຊວງ;
- ປະຕິບັດໜ້າທີ່ກວດກາລັດໃນຂອບເຂດຄວາມຮັບຜິດຊອບຂອງກົມ ແລະ ຕາມການມອບໝາຍຂອງຂັ້ນເທິງ;
- ປະຕິບັດໜ້າທີ່ຫ້ອງການຂອງຄະນະພັກກະຊວງ;
- ປະຕິບັດໜ້າທີ່ອື່ນໆ ຕາມການມອບໝາຍ ຂອງຄະນະພັກກະຊວງ ຫຼື ລັດຖະມົນຕີ.
- ຮ່າງຄຳສັ່ງ, ບົດແນະນຳ ແລະ ແຈ້ງການຕ່າງໆ ຂອງຄະນະພັກກະຊວງ ຫຼື/ແລະ ລັດຖະມົນຕີ ຕາມການມອບໝາຍ;
- ອອກບົດແນະນຳ, ແຈ້ງການຕ່າງໆ ທີ່ກ່ຽວຂ້ອງກັບວຽກງານຈັດຕັ້ງພັກ-ພະນັກງານ ຕາມການເຫັນດີຂອງຄະນະພັກກະຊວງ ຫຼື/ແລະ ລັດຖະມົນຕີ;
- ສະເໜີຂໍຄຳເຫັນ, ເຂົ້າຮ່ວມກອງປະຊຸມຂອງຄະນະພັກກະຊວງ ກ່ຽວກັບ ວຽກງານພັກ-ພະນັກ ງານ, ວຽກງານແນວຄິດ ແລະ ວຽກງານນະໂຍບາຍອື່ນໆ;
- ສົມທົບກັບຫ້ອງການກະຊວງ, ບັນດາກົມ, ສະຖາບັນ, ພະແນກການສາຍຕັ້ງຂັ້ນທ້ອງຖິ່ນ, ບັນດາລັດວິສາຫະກິດທີ່ຂຶ້ນກັບກະຊວງ ແລະ ພາກສ່ວນກ່ຽວຂ້ອງ ໃນການຕິດຕາມ, ກວດກາ, ຊຸກຍູ້, ສົ່ງເສີມ ແລະ ພິຈາລະນາແກ້ໄຂບັນຫາ ທີ່ພົວພັນເຖິງວຽກງານຈັດຕັ້ງ ແລະ ພະນັກງານ;
- ເຂົ້າຮ່ວມສຳມະນາ, ດຳເນີນຊີວິດການເມືອງ, ຮໍ່າຮຽນແນວທາງນະໂຍບາຍ, ມະຕິຕ່າງໆຂອງພັກຕາມຄວາມຕ້ອງການຂອງວຽກງານ;
- ຄຸ້ມຄອງ, ຕິດຕາມ, ກວດກາ ແລະ ເຕົ້າໂຮມບັນດາໂຄງການພັດທະນາຊັບພະຍາກອນມະນຸດ ຂອງຫ້ອງການກະຊວງ, ບັນດາກົມ, ສະຖາບັນ, ພະແນກການສາຍຕັ້ງຂັ້ນທ້ອງຖິ່ນ ແລະ ບັນດາລັດວິສາຫະກິດທີ່ຂຶ້ນກັບກະຊວງ ໃຫ້ມີລັກສະນະລວມສູນ ແລະ ເປັນແຜນລວມຂອງກະຊວງ;
- ພົວພັນດ້ານວິຊາການກັບບັນດາກະຊວງ, ອົງການຈັດຕັ້ງຂອງລັດ ແລະ ຂະແໜງການອື່ນໆ ທີ່ກ່ຽວຂ້ອງກັບ ວຽກງານຈັດຕັ້ງພັກ-ພະນັກງານ;
- ເຊັນເອກະສານຕ່າງໆ ທີ່ພົວພັນເຖິງວຽກງານ ແລະ ຄວາມຮັບຜິດຊອບຂອງກົມ;
- ປະຕິບັດສິດອື່ນໆ ຕາມການມອບໝາຍຂອງຄະນະພັກກະຊວງ ຫຼື/ແລະ ລັດຖະມົນຕີ.
3. ໂຄງປະກອບກົງຈັກການຈັດຕັ້ງຂອງກົມຈັດຕັ້ງ ແລະ ພະນັກງານ
1. ພະແນກບໍລິຫານ ແລະ ສັງລວມ.
2. ພະແນກກົງຈັກ ແລະ ພະນັກງານ.
3. ພະແນກນະໂຍບາຍ.
4. ພະແນກພັກ ແລະ ອົງການມະຫາຊົນ.
5. ພະແນກປ້ອງກັນພັກ-ພະນັກງານ.
4. ໂຄງຮ່າງການຈັດຕັ້ງຂອງກົມຈັດຕັ້ງ ແລະ ພະນັກງານ
5. ຕິດຕໍ່ພົວພັນ
ເບີໂທ ແລະ ແຟັກ: 021 454712, 021 413003